CELEX: 32021D0325
Language: el
Date: 2021-02-22 00:00:00
Title: Εκτελεστική απόφαση (EE) 2021/325 του Συμβουλίου της 22ας Φεβρουαρίου 2021 για τον διορισμό του αντιπροέδρου του εποπτικού συμβουλίου της Ευρωπαϊκής Κεντρικής Τράπεζας

24.2.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 64/6
               
            
         ΕΚΤΕΛΕΣΤΙΚΗ ΑΠΟΦΑΣΗ (EE) 2021/325 ΤΟΥ ΣΥΜΒΟΥΛΙΟΥ
         της 22ας Φεβρουαρίου 2021
         για τον διορισμό του αντιπροέδρου του εποπτικού συμβουλίου της Ευρωπαϊκής Κεντρικής Τράπεζας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1024/2013 του Συμβουλίου, της 15ης Οκτωβρίου 2013, για την ανάθεση ειδικών καθηκόντων στην Ευρωπαϊκή Κεντρική Τράπεζα όσον αφορά τις πολιτικές που αφορούν την προληπτική εποπτεία των πιστωτικών ιδρυμάτων (1), και ιδίως το άρθρο 26 παράγραφος 3,
         Εκτιμώντας τα ακόλουθα:
         
                     (1)
                  
                  
                     Στις 15 Οκτωβρίου 2013, το Συμβούλιο εξέδωσε τον κανονισμό (ΕΕ) αριθ. 1024/2013 για την ανάθεση ειδικών καθηκόντων στην Ευρωπαϊκή Κεντρική Τράπεζα (ΕΚΤ) σε σχέση με τις πολιτικές που αφορούν την προληπτική εποπτεία των πιστωτικών ιδρυμάτων.
                  
               
                     (2)
                  
                  
                     Ο σχεδιασμός και η εκτέλεση των καθηκόντων που ανατίθενται στην ΕΚΤ πρέπει να αναληφθούν πλήρως από το εποπτικό της συμβούλιο αποτελούμενο από τον πρόεδρο, τον αντιπρόεδρο και τέσσερις εκπροσώπους της ΕΚΤ, καθώς και έναν εκπρόσωπο της αρμόδιας εθνικής αρχής κάθε συμμετέχοντος κράτους μέλους.
                  
               
                     (3)
                  
                  
                     Το εποπτικό συμβούλιο αποτελεί βασικό όργανο για την άσκηση των εποπτικών καθηκόντων της ΕΚΤ στο πλαίσιο του Ενιαίου Εποπτικού Μηχανισμού. Ως εκ τούτου, ο κανονισμός (ΕΕ) αριθ. 1024/2013 ανέθεσε στο Συμβούλιο την εξουσία να διορίζει τον πρόεδρο και τον αντιπρόεδρο του εποπτικού συμβουλίου.
                  
               
                     (4)
                  
                  
                     Στις 4 Οκτωβρίου 2019, το Συμβούλιο διόρισε τον κ. Yves MERSCH ως πρώτο αντιπρόεδρο του εποπτικού συμβουλίου με την εκτελεστική απόφαση (ΕΕ) 2019/1671 (2). Η θητεία του αντιπροέδρου του εποπτικού συμβουλίου έληξε στις 14 Δεκεμβρίου 2020.
                  
               
                     (5)
                  
                  
                     Σύμφωνα με το άρθρο 26 παράγραφος 3 του κανονισμού (ΕΕ) αριθ. 1024/2013, η ΕΚΤ ύστερα από ακρόαση του εποπτικού συμβουλίου, θα υποβάλει στο Ευρωπαϊκό Κοινοβούλιο πρόταση για το διορισμό του αντιπροέδρου του εποπτικού συμβουλίου, ο οποίος θα επιλεγεί μεταξύ των μελών του εκτελεστικού συμβουλίου της ΕΚΤ. Η ΕΚΤ υπέβαλε σχετική πρόταση στις 18 Δεκεμβρίου 2020 και το Ευρωπαϊκό Κοινοβούλιο την ενέκρινε στις 8 Φεβρουαρίου 2021,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Με την παρούσα απόφαση, ο κ. Frank ELDERSON διορίζεται αντιπρόεδρος του εποπτικού συμβουλίου της Ευρωπαϊκής Κεντρικής Τράπεζας για περίοδο πέντε ετών από τις 24 Φεβρουαρίου 2021.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 22 Φεβρουαρίου 2021.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  ΕΕ L 287 της 29.10.2013, σ. 63.
         
            (2)  Εκτελεστική απόφαση (EE) 2019/1671 του Συμβουλίου της 4ης Οκτωβρίου 2019 για τον διορισμό του αντιπροέδρου του εποπτικού συμβουλίου της Ευρωπαϊκής Κεντρικής Τράπεζας (ΕΕ L 256 της 7.10.2019, σ. 8).